stanford-oval/wikipedia huggingface dataset:
ראניה, מלכת ירדן
תארים ופרסים > תואר

ראניה נושאת בתואר ״הוד מלכותה מלכת הממלכה ההאשמית של ירדן״. מנישואיה ב-10 ביוני 1993 עם עבדאללה ועד המלכתו ב-22 במרץ 1999 היא נשאה בתואר ״הוד מעלתה המלכותית ראניה אל-עבדאללה מירדן״
תארים ופרסים > עיטורים לאומיים

ירדן ירדן - קורדון גבוה עם צווארון ממסדר חוסיין בן-עלי (9.6.1999)
תארים ופרסים > עיטורים בינלאומיים

איטליה איטליה - גבירת הצלב הגדול ממסדר הכבוד של הרפובליקה האיטלקית (19.10.2009)
בחריין בחריין - חברה מסדר ראשון ממסדר אל-חליפה (4.11.1999)
ברוניי ברוניי - חברה מסדר ראשון ברמת ההערכה הגבוהה ביותר של מסדר המשפחה המלכותית של ברוניי (13.5.2008)
גרמניה גרמניה - גבירת הצלב הגדול ממחלקה מיוחדת ממסדר הכבוד של הרפובליקה הפדרלית של גרמניה (21.10.2002)
הולנד הולנד - גבירת הצלב הגדול ממסדר האריות ההולנדים (30.10.2006)
יפן יפן - גבירת קורדון גבוהה ממסדר הכתר היקר (30.11.1999)
נורווגיה נורווגיה - גבירת הצלב הגדול ממסדר סיינט אולאב (4.4.2000)
ספרד ספרד - גבירת הצלב הגדול מהמסדר המלכותי של איזבלה הקתולית (18.10.1999)
המלכה ראניה בחתונה מלכותית בשוודיהספרד ספרד - גבירת הצלב הגדול ממסדר צ׳רלס השלישי (21.4.2006)
פורטוגל פורטוגל - גבירת הצלב הגדול ממסדר הנסיך הנרי (5.3.2008)
פורטוגל פורטוגל - גבירת הצלב הגדול ממסדר סיינט ג׳יימס והחרב (16.3.2009)
שוודיה שוודיה - חברה מטעם מסדר השרפים (7.10.2003)
תארים ופרסים > פרסים

פרס הנשיא מטעם ארגון פיפ״א
הערות שוליים

↑  Jordan tribes criticise Queen Rania's 'political role', BBC News, ‏8 February 2011
↑  ynet, מלכת ירדן: נשיא ארה"ב אמר שראה שערפו ראשי ילדים, אין הוכחה לכך, באתר ynet, 25 באוקטובר 2023;
חדשות 2, ‏מלכת ירדן נגד ישראל: "ביידן אמר שערפו ראשי ילדים – אין אישוש לכך", באתר ‏מאקו‏, 25 באוקטובר 2023
↑  המלכה ראניה: ישראל מבצעת זוועות במסווה של הגנה עצמית, באתר אל ג'אזירה, ‏25.10.2023
↑  My brothers and sisters, the sons and daughters of our beloved Jordan, בעמוד הפייסבוק של המלכה ראניה, ‏17 באוקטובר 2019:
"It’s puzzling that, since the Arab Spring, anyone who has an "issue" with the state [...] or anyone seeking attention and fame, has taken to attacking the queen, the queen’s initiatives, the queen’s dresses, and the queen’s family! It has come to the point where attacking me has almost become a way for some to flex their muscles or play hero at the expense of our country.
Over the years, I have read abusive and hurtful comments on social media platforms that no Jordanian would accept about their own family, as well as words falsely attributed to me that defy logic and reason."
| --- | --- |
בקרת זהויות :  NLI: 987007285906205171  BNE: XX5105061  GND: 1117837025  ISNI: 0000 0001 2133 3013  LCCN: nb2003064295  NDL: 01228915  NLK: KAC201101410  VIAF: 53662070   WorldCat (עם VIAF): 53662070 
המלכה ראניה בפורום הכלכלי העולמי על המזרח התיכון שנערך בים המלח ב-2007
המלכה ראניה יחד עם גורדון בראון, ראש ממשלת בריטניה לשעבר
סמל הארגון זרעים של שלום אשר עיטר את המלכה ראניה
משמאל - המלכה ראניה, לורה בוש, נשיא ארצות הברית לשעבר ג'ורג' ווקר בוש ובן זוגה המלך עבדאללה
גננת

ערך זה עוסק בעובד הוראה בגני ילדים. אם התכוונתם לאדם העוסק בגידול צמחים, ראו .
גננת עם ילדים בגן בארצות הברית, 1973
גננת או גַּנָּן הוא אדם העוסק בהוראה במסגרת גן ילדים, ואחראי על הלמידה של תלמידיו, כחלק מתהליך החינוך.
סוגי תפקידים לגננות

בגני הילדים כולל צוות הגננות לרוב שני סוגי בעלי תפקידים:
גננת אם / מנהלת גן - גננת הנמצאת בגן ברוב ימות השבוע.
גננת משלימה - גננת שמחליפה באופן קבוע בימי השבוע את גננת האם, לעיתים יום אחד בשבוע ולעיתים יומיים.
בנוסף פועלים בגן הילדים בעלי תפקידים נוספים שאינם גננות, כגון סייעת לגננת וסייעת משלימה.
גננת שילוב או גננת שי"ח היא גננת בעלת הכשרה בחינוך מיוחד העובדת עם ילדים מתקשים הלומדים במסגרת גנים רגילים, בשיתוף עם גננת האם של הגן. היא עובדת במספר גני ילדים, כאשר בכל אחד מהם היא עובדת עם ילד בודד או עם קבוצה. על מנת לקבל סיוע של גננת שילוב, יש צורך לעבור ועדת שילוב.
תרומה התפתחותית

הגננת מעורבת בתהליכים התומכים בהתפתחות ולמידה. תהליכים אלו הם ממאפייני הגיל הרך ומתקיימים באינטראקציות שונות של הילד. ההתפתחות החברתית והחיברות של הילד.
הקשרים הבין אישיים הראשונים מתחילים בגיל הינקות במסגרת המשפחה. הגננת, יחד עם דמויות מטפלות אחרות כמו שמרטף או או-פר מהווה מקור שני לקשרים משמעותיים עם אנשים בוגרים עבור הילד.
הכשרה בישראל

גננת מוסמכת - עוברת קורס מקצועי בסיסי שבסיומו מקבלת תעודת הוראה של "גננת מוסמכת" המאפשרת חינוך לגיל הרך מגיל לידה ועד שש שנים.
גננת בכירה - היא גננת מוסמכת שביצעה השתלמויות או הכשרה נוספת שהוכרו לצורך קידום מקצועי לדרגת "בכירה".
התעודות הללו הוכרו על ידי משרד החינוך לצורך קבלת רישיון הוראה. עם זאת, עם כניסת רפורמת "אופק חדש" למערכת החינוך בישראל, נדרשת השלמה מתעודות אלו לתואר ראשון B.Ed או B.A.
גננת עם תואר B.Ed - עוברת הכשרה במוסדות להכשרת מורים וגננות בחינוך לגיל הרך, מסלול לימודים זה מציע הכשרה מקצועית רחבה הכוללים ידע והבנה של התפתחותי בתחומי ההתפתחות המוטורית, הרגשית, החברתית והקוגניטיבית, זאת לצד הכשרה אקדמית לקבלת תואר ראשון (למעשה סטודנטית הלומדת במכללה לחינוך, במסלול גיל הרך, מקבלת בסיום ההכשרה והלימודים הן תעודת הוראה לגיל הרך, והן תואר ראשון בחינוך). במוסדות ההכשרה בישראל קיימים שני מסלולים עיקריים: גננות בגיל הרך (לידה עד גיל 6), וגננות/מורות בגיל הרך (גן, כיתות א'-ב').
הסבת אקדמאים לחינוך או הרחבת הסמכה - במכללות להוראה, קיים מסלול הסבה לאקדמאים מתחומים שונים אשר מעוניינים לעסוק בחינוך ולמורים מתחומים שונים המבקשים להרחיב את הסמכתם לשלבי חינוך או תחומי התמחות נוספים. במסגרת מסלולים אלו, ניתן להשלים לימודי הוראה וחינוך תוך התייחסות ללימודיו הקודמים של הסטודנט/ית, ולקבל בסיום חובותיו הלימודיים תעודת הוראה עם התמחות בגיל הרך.
לאחר השלמת לימודי הוראה באחת מהמכללות המוכרות, נדרשת הגננת המוסמכת לעבור שנת סטאז' במשרד החינוך (בגנים רשמיים, או בגנים מוכרים שאינם רשמיים), שנה זו מוקדשת לליווי תוך הדרכה ופיקוח מוגברים. בשנה זו מקבלת הגננת הצעירה גננת ותיקה המלווה וחונכת אותה לאורך השנה. הליווי כולל מפגשים בתדירות קבועה בהם מועלים קשיים וצרכים של הגננת המתמחה, בנוסף מתקיים הליך הדרכתי על ידי מדריכה כוללת בגני הילדים המלווה את הגננת לקראת ביקורי המפקחת ובהכנת תכנים לימודים ותוכניות שונות. הדרכה זו מתקיימת במסגרת המכללה בה למדה הסטודנטית, או מכללה אחרת לחינוך באזור בו בחרה לעבוד (למשל, אם עובדת במחוז מרוחק מהמכללה המקורית בה למדה). שנת הסטאז' ייחודית למשרד החינוך ואינה נדרשת בעבודה בבעלות פרטית (מחוץ למשרד החינוך).
צוות מסייע

צוות הגן מורכב לצד הגננות גם מצוות מסייע שכולל סייעות, סייעות משלימות, בנות שירות לאומי ומתנדבים.
הערות שוליים

↑  על פי האקדמיה ללשון העברית, צורת הזכר של גַּנֶּנֶת היא גַּנָּן, בדומה ל: טַיָּס–טַיֶּסֶת, כַּנָּר–כַּנֶּרֶת. בנקבה משמשות שתי צורות: גַּנֶּנֶת וגם גַּנָּנִית (כמו סַפָּרִית), וייתכן כי נוצר בידול משמעות ביניהן: גננת בגן ילדים וגננית בגינת צמחים; אבל צורת הזכר היא אחת: גַּנָּן.
↑  Baron, R. A., and Byrne, D. (2000). Social psychology. Boston: Allyn and Bacon.
↑  Calkins, Susan D. (Ed); Bell, Martha Ann (Ed), (2010). Child development at the intersection of emotion and cognition. Human brain development. Washington, DC, US: American Psychological Association.
| --- | --- |
בקרת זהויות :  NLI: 987007538737605171  BnF: cb11935237k (data)  LCCN: sh85093340  LNB: 000211211  NKC: ph214678 
הגננות חיה ברוידה, טובה חסקינה (חזקי נא) ותרצה קטינקא ממקימות התאחדות הגננות בארץ ישראל, 1923
היחידה להנצחת החייל

היחידה להנצחת החייל היא מדור במשרד הביטחון, אחראית על הנצחת זכרם של חללי מערכות ישראל.
היחידה הוקמה בינואר 1949. מאוחר יותר עוגנה פעילותה בחוק בתי קברות צבאיים, תש"י-1950. חוק זה קובע את זכאותו של חייל שנפטר להיקבר בבית קברות צבאי, אלא אם כן בחר קרובו להביאו לקבורה בבית קברות אזרחי. היחידה הוקמה כגוף ממלכתי שאחראי על הנצחת זכרם של חללי המלחמה, טיפול בקבריהם והנחלת מורשתם לדורות הבאים מתוך הבנה שצה"ל עצמו אינו יכול להקדיש משאבים למשימות האלה.
הקמת היחידה

בספטמבר 1948, הוקמה ועדה שעסקה בהקמה ובתחזוקה של בתי קברות צבאיים ובפיקוח על קבורת חללי מלחמת העצמאות ברחבי הארץ. לראש הוועדה מונה אז ד"ר זאב אשכולי, שהיה סופר וחוקר ששירת במלחמת העולם השנייה כרב צבאי ביחידות העבריות של הצבא הבריטי. בראשותו של אשכולי, הוחלט על הקמת המדור להנצחה כיחידה מנהלתית של משרד הביטחון. אשכולי הוביל את הבסיס הרעיוני וקווי הפעולה של הגוף החדש. לאחר מינויו לתפקיד נפטר זאב אשכולי ותחתיו מונה בינואר 1949 יוסף דקל, מוותיקי ארגון ה"ההגנה", ל"ראש המדור להנצחת החייל העברי במלחמת השחרור". מאוחר יותר שונה שמו של המדור ל"יחידה להנצחת החייל".
מבנה היחידה

היחידה פועלת כמדור במשרד הביטחון וכפופה למנכ"ל המשרד. ליחידה תקציב מיוחד משלה, והיא מקיימת קשר ישיר עם ראשי צה"ל. היא כוללת שני אגפים עיקריים: אגף משפחות והנצחה ואגף השיקום. מטה היחידה נמצא ברחוב דרך יעקב דורי שבקריית אונו.
פעולותיה של היחידה

היחידה ממונה על ההקמה, התחזוקה והטיפול בבתי הקברות הצבאיים, בחלקות הצבאיות ובקברים יחידים המצויים בבתי-הקברות האזרחיים. בנוסף, היחידה מסייעת בפעולות הנצחה שונות של הנופלים, בעריכה ובהוצאה לאור של ספרי הנצחה ממלכתיים, וכן בעריכת טקסים ממלכתיים: טקס יום הזיכרון לחללי מערכות ישראל, טקס ז' באדר לזכר חללים שמקום קבורתם לא נודע ואזכרות. היחידה גם שוקדת על מפעלים ספרותיים ואחרים הקשורים להנצחת זכרם של הנופלים:
ספרי "יזכור" - איסוף, ריכוז ופרסום ביוגרפיות של הנופלים ושמירת כל החומר הביוגרפי על הנופלים המגיע מהמשפחות השכולות.
הכנת חומר לימי זיכרון והעמדתו לרשות בתי ספר, תנועות נוער, רשויות מקומיות, מוסדות וארגונים אחרים וכלל הציבור בישראל ומחוצה לה.
פיתוח וטיפוח ספרייה המרכזת אוסף של ספרי זיכרון, ייעוץ ועזרה למשפחות ולגופים ציבוריים בנושאי הנצחה וסיוע בהדרכה ובמימון.
כמו כן, מקיימת היחידה קשר עם עובדי שיקום באגף השיקום באיתור דרכי הנצחה שיעזרו למשפחות בעת אבלן. למשל, היחידה מסייעת למשפחות בהנצחה פרטית, כגון הוצאת ספרים וחוברות לזכר הנופלים, פינות זיכרון, ספרי תורה, תשמישי קדושה ומלגות ובהשתתפות במענק להנצחה קבוצתית.
הערות שוליים

↑  נזכור את כולם, באתר www.izkor.gov.il (באנגלית)
↑  היחידה להנצחת החייל באגף השיקום, באתר www.brothers.org.il
↑  Liav Alaluf- liav, יד לבנים, באתר www.yadlabanim.org.il
↑  היחידה להנצחת החייל באגף השיקום, באתר www.brothers.org.il
| --- | --- |
בקרת זהויות :  NLI: 987007263097705171
וריד

| --- | --- |

 שיוך:  כלי דם 
 תיאור ב:  המהדורה האחת-עשרה של אנציקלופדיה בריטניקה 
 מזהים
 לטינית (TA98):  venalinca 
 טרמינולוגיה אנטומיקה:  A12.0.00.030 
 TA2 (2019):  3904 
 FMA:  50723 
 קוד MeSH:  A07.015.908 
 מזהה MeSH:  D014680 
 מערכת השפה הרפואית המאוחדת:  C0042449 
 
מערכת הוורידים בגוף האדם
וריד הוא סוג של כלי דם בגוף, והוא חלק ממערכת ההובלה: תפקידו להוביל דם מהרקמות אל הלב. הוריד בדרך כלל דק וגמיש מהעורק, כמות הורידים גדולה מכמות העורקים.
תפקוד

התפקיד של הווריד הוא להוביל דם מהרקמות אל הלב.
במחזור הדם הגדול, אוספים הוורידים דם מהנימים המגיעים מהתאים, כשבדם שהם מכילים רמה גבוהה של פחמן דו-חמצני, ויגיעו לעלייה הימנית של הלב.
במחזור הדם הקטן יצא וריד מן הריאה, כשבדם שהוא מכיל רמה גבוהה של חמצן, ויגיע לעלייה השמאלית של הלב.
בווריד קיימים שסתומים חד-כיווניים המאפשרים זרימת דם אך ורק לכיוון הלב, להם השפעה חשובה בביצוע תפקידו של הווריד. המנגנון המסייע לזרימת הדם הוורידי הוא משאבת השרירים. זרימת הדם בורידים רציפה בניגוד לזרימת הדם בעורקים שהיא גלית, בהתאם לדופק הלב.
מבנה

דפנות הווריד דקות יחסית וגמישות, להבדיל מדפנות העורק העבות שאמורות לעמוד בלחצו הגבוה של הדם (ראו לחץ דם) היוצא מן הלב.
הווריד מורכב משלוש שכבות:
הגלימה החיצונה (tunica externa, tunica adventitia) - השכבה החיצונית.
הגלימה האמצעית (tunica media) - השכבה האמצעית. שריר חלק שדק הרבה יותר בעורקים.
הגלימה הפנימית (tunica intima) - אנדותל, השכבה פנימית. שכבה חלקה המאפשרת לדם לזרום בחופשיות.
היבטים רפואיים

ניתן להחדיר תרופה למחזור הדם דרך הוורידים. הזרקה תוך ורידית (IV) היא הדרך המהירה ביותר, משום שהחומר הפעיל מוחדר למחזור הדם באופן מיידי ומופץ ברחבי הגוף בתוך שניות מעטות בלבד.
באופן זה המינון המלא מגיע למחזור הדם בבת-אחת. דבר זה יכול להיות בעייתי במקרים מסוימים אם קיימת רגישות כלשהי לתרופה. זאת משום שבמקרה זה יש מעט מאוד זמן למתן של חומר שיסתור את פעילותה.
על פי רוב לאחר ההזרקה מחזור הדם יוביל את התרופה לכל תאי הגוף.
יוצאי הדופן הם חומרים שלא יכולים לעבור את מחסום הדם-מוח. כתוצאה מכך תרופות המכילות חומרים מסוג זה לא יכולות להשפיע על תאי המוח אם הן מוחדרות דרך הווריד.
במקרים אלו יחפשו הרופאים דרכים אלטרנטיביות להשפיע על מערכת העצבים המרכזית, בהתאם למצב בו רוצים לטפל.
ראו גם

פקקת ורידים
הערות שוליים

1 2  Neil R. Carlson, (2013). Physiology of Behavior. Boston: Pearson.
↑  רמי רחמימוב (2004). מהפכת המוח: תקשורת, מחלות נפש וסמים. רעננה: מכון ון ליר בירושלים הקיבוץ המאוחד.
| --- | --- |
בקרת זהויות :  NLI: 987007534144605171  BnF: cb11962562h (data)  GND: 4187475-4  LCCN: sh85142544  LNB: 000161155  NDL: 00575032  NKC: ph205449  TA98: A12.0.00.030 
אופן הפעילות של שסתומים חד כיווניים בוורידים
חתך רוחב של הווריד מראה שסתום המונע חזרה לאחור של הדם
מתן תרופה דרך הווריד IV
מאיר אליטוב

| --- | --- |
אין תמונה חופשית
 לידה:  22 באפריל 1931 ה' באייר ה'תרצ"א ירושלים, פלשתינה (א"י)
 נהרג:  19 במרץ 1964 (בגיל 32) ט' בניסן ה'תשכ"ד
 מקום קבורה:  בית הקברות הר המנוחות
 מדינה:  ישראל 
 מקום פעילות:  שדה יעקב ירושלים
 תקופת הפעילות:  ? – מרץ 1964 
 
 תפקידים נוספים:  ראש ישיבת בני עקיבא תקוות יעקב; ראש מתיבתא בית הראש"ל
 
הרב מאיר אליטוב (ה' באייר ה'תרצ"א, 22 באפריל 1931 – ו' בניסן ה'תשכ"ד, 19 במרץ 1964) היה מייסד וראש ישיבת בני עקיבא תקוות יעקב בשדה יעקב במשך שנתיים, מייסד וראש ישיבת מתיבתא בית הראש"ל.
ביוגרפיה

נולד בירושלים העתיקה לרב יוסף רחמים ולשושנה בת הדיין רבי מאיר אביטבול מקזבלנקה. למד בתלמוד תורה של ישיבת פורת יוסף בעיר העתיקה. הצטרף לארגון אל"י ("ארגון לוחמי היהדות") שפעל לחיזוק היהדות והשבת ביישוב העברי בזמן המנדט ושמו המחתרתי היה "בצלאל". באותן שנים היה חברותא של הרב מרדכי אליהו.
בשנת ה'תש"ז עבר לישיבת תפארת ישראל בחיפה ובשנת תש"י לישיבת הדרום ברחובות שם למד אצל הרב אלימלך בר שאול והרב נפתלי מלצר. לאחר חתונתו החל ללמד בישיבת הדרום.
בשנת תשט"ו על פי בקשת הרב משה צבי נריה, הקים את ישיבת תקוות יעקב בשדה יעקב, והוא עמד בראשה. הישיבה קמה בבית הכנסת של היישוב. בשנת תש"כ עזב עם חלק מתלמידיו להקים את ישיבה "מתיבתא בית הראש"ל" ברחוב ז'בוטינסקי בירושלים. הוא עמד בראש הישיבה ונתן שיעורים גם לתושבי השכונה. הקים מניין משותף לבתי הכנסת "ישא ברכה" הספרדי ו"יבנה" האשכנזי. הוא מסר שיעורי תורה במעלה החמישה ובקריית ענבים.
בחודש אדר תשכ"ד, בדרך לשיעור תורה בקריית ענבים, נפגע מרכב חולף, ולאחר שבועיים נפטר מפצעיו ביום ט' בניסן. הוא נקבר בהר המנוחות. בהלווייתו הספידו אותו הרב אליהו פרדס רבה של ירושלים, הרב אריה בינה ורבנים נוספים. לאחר פטירתו מונה הרב עובדיה יוסף לראשות הישיבה עד שנת תשכ"ח (1968).
משפחתו והנצחתו

היה נשוי ולהם שלושה ילדים. בתו עדי נשואה לרב דוד סמסון.
אחיו הרב שמעון אליטוב הקים לזכרו את ישיבת עוז מאיר חב"ד בירושלים.
לרגל 45 שנה לפטירתו נעשתה על דמותו כתבה מקיפה בעיתון משפחה[דרושה הבהרה] שבעריכת בן אחיו יוסי אליטוב.
הערות שוליים

1 2  קול סיני, עמוד 12
↑  אתר ישיבת תקות יעקב
↑  מאיר אליטוב באתר GRAVEZ
↑  נסים ליאון, ישיבת פורת יוסף: מחידוש היסטורי למיתוס (עמ' 19) - יד בן צבי
דוד סמסון

| --- | --- |
אין תמונה חופשית
 לידה:  1956 (בן 69 בערך) בולטימור 
 מדינה:  ישראל, ארצות הברית 
 השכלה:  ישיבת מרכז הרב 
 השתייכות:  ציונות דתית
 רבותיו:  הרב צבי יהודה קוק, הרב אברהם אלקנה כהנא שפירא הרב דוד חי הכהן, הרב יצחק שטיינר והרב משה הורוביץ.
 
 תפקידים נוספים:  מנהל YTA  דיקן תיכון מעלה ערב  מורה דרך בישיבת שעלבים  רב בישל"ץ
 
הרב דוד סמסון (נולד ב-1956) הוא ראש ישיבה לדוברי אנגלית השייכת לישיבת נתיב מאיר. בעבר ייסד ועמד בראש כמה ישיבות ומוסדות. מחבר ספרים.
ביוגרפיה

נולד בבולטימור שבארצות הברית. סבו היה הרב חיים אליעזר סמסון, תלמיד ישיבת לומז'ה וראש ישיבה באקדמיה התלמודית של בולטימור בה גם למד.
עלה לבדו מארצות הברית לישראל בגיל 16. למד בבית המדרש לתורה B.M.T. אצל הרב דוד חי הכהן, הרב יצחק שטיינר וראש הישיבה הרב משה הורוביץ.
לאחר מכן למד 13 שנה בישיבת מרכז הרב, מפיהם של הרב צבי יהודה הכהן קוק והרב אברהם שפירא. החברותא שלו היה הרב יהודה חזני. בד בבד החל להעביר שיעורים במכון מאיר, וללמד בישיבת ניר קריית ארבע.
שימש במשך כשבע שנים מורה דרך בישיבת שעלבים, שימש כאחראי על לימודי אמונה ב"מכון מאיר" ובמשך שנים העביר שיעור יומי בתנ"ך.
לאחר מכן פתח מקום לקירוב ליהדות ברוח הציונות הדתית שנקרא Israel connection. יחד עם במאי הקולנוע צבי פישמן.
שימש כאחראי על בחורי חו"ל בישיבת עטרת כהנים, ובמקביל למד בכולל האידרא של הרב שלמה גורן.
לימד בישיבת ירושלים לצעירים כ-15 שנה. במקביל שימש הרב סמסון ראש כולל לדיינות בישיבת ניר בקריית ארבע, כתב מספר ספרים באנגלית במשנת הראי"ה קוק ובנו הרצי"ה (בשיתוף עם צבי פישמן), שימש כמרצה במכללת ליפשיץ והיה חבר במכון "הלכה ברורה".
שימש כרב קהילה דתית לאומית בשכונת הר נוף, ירושלים.
שימש כדיקן בית הספר העירוני הדתי 'מעלה' המטפל באוכלוסייה על סף נשירה ונוער בסיכון. ייסד קבוצה של בתי ספר תיכוניים לבני נוער בסיכון. שימש מספר שנים כראש ישיבת "לך לך", בית ספר נייד לנוער בסיכון. בשנת 2008 ייסד והתחיל ללמד ב-YTA, ישיבה תיכונית לדוברי אנגלית הממוקמת בירושלים. בנוסף ייסד את YTA לנערות, תוכנית דומה לנערות שבקריית יובל. בחודש ספטמבר 2011 יסד ישיבה תיכונית שלישית לדוברי אנגלית הנמצאת בכפר סבא.
כיום עומד בראש ישיבה לדוברי אנגלית המסופחת לישיבת נתיב מאיר.
מתגורר בירושלים ונשוי לעדי בתו של הרב מאיר אליטוב, מייסדת ומנכ"לית ארגון עשה לך רב, אב לשבעה וסב לנכדים.
כתביו > ספרים תורניים באנגלית שפרסם יחד עם הרב צבי פישמן

פרסם ביחד עם צבי פישמן ספרים באנגלית המבוססים על תורתם של הרב אברהם יצחק הכהן קוק והרב צבי יהודה הכהן קוק
Samson, David; Tzvi Fishman, Torat Eretz Yisrael, Jerusalem: Torat Eretz Yisrael Publications, 1991
Samson, David; Tzvi Fishman, Lights On Orot, Jerusalem: Torat Eretz Yisrael Publications, 1996, ISBN 965-90114-0-7
Samson, David; Tzvi Fishman, War and Peace, Jerusalem: Torat Eretz Yisrael Publications, 1997, ISBN 965-90114-2-3
Samson, David; Tzvi Fishman, The Art of T'Shuva, Jerusalem: Beit Orot Publications, 1999, ISBN 965-90114-3-1
Samson, David; Tzvi Fishman (Editor), Ask the Rabbi, Arutz Sheva Publications, 2005, ISBN 965-90114-7-4.
כתביו > ספרים נוספים

בקיץ 2023 יצא לאור ספרו ספר התיקו בו פשט את כל ספיקות התיקו שבסדר זרעים ומועד בתלמוד הבבלי. בהקדמתו לספר רמז שזכה לגילוי אליהו שפשט בפניו את ספיקות התיקו, בהתאם למסורת לפיה תיקו ראשי תיבות: תשבי יתרץ קושיות ואבעיות.
ליקט פנינים מתוך "אורות התשובה" של הרב הראי"ה קוק, ויצר – יחד עם פסיכולוגים – מארז כרטיסיות בנושא התשובה בשם ניצוצות התשובה.
ביאור לראש מילין - תרגום וביאור של הספר באנגלית. יצא לאור בשנת ה’תשפ"א בהוצאת Educational Solutions. בספר מתורגם חלק האותיות, ובחלק השורשים הובאו ביאורים של הרב ג’ואי רוזנפלד.
אברהם מאיר שלוש

ערך זה עוסק בראש אבות בתי הדין בחיפה. אם התכוונתם למשמעות אחרת, ראו .
| --- | --- |
אין תמונה חופשית
 לידה:  25 ביולי 1973 (בן 51) כ"ב בתמוז ה'תשל"ג ירושלים, ישראל 
 מדינה:  ישראל 
 השכלה:  ישיבת חברון כנסת ישראל 
 השתייכות:  חרדים ספרדים 
 תחומי עיסוק:  ראש אבות בית הדין חיפה וחבר בית הדין הרבני הגדול
 רבותיו:  הרב שמחה זיסל ברוידא. הרב דוד כהן. הרב שלמה כ"ץ. הרב יצחק יוסף
 אב:  שלמה שלוש 
 
 תפקידים נוספים:  רב קהילת 'מורשה' חיפה ונשיא כולל 'עטרת התורה' חריש
 
הרב אברהם מאיר שלוש (נולד ב-25 ביולי 1973) הוא רב ישראלי המכהן כראש אבות בתי הדין בחיפה מאז אוקטובר 2015 (חשוון תשע"ו), וכחבר במינוי זמני בבית הדין הרבני הגדול מאז פברואר 2025 (שבט ה'תשפ"ה).
ביוגרפיה

אברהם מאיר נולד לרב שלמה שלוש בכ"ב בתמוז ה'תשל"ג בירושלים, למד בישיבת כנסת חזקיהו ברכסים. ולאחר מכן המשיך בישיבת חברון כנסת ישראל. תקופה למד בישיבת חזון עובדיה, שם הגיה את ספריו של ראש הישיבה הרב יצחק יוסף 'ילקוט יוסף' במהדורה ראשונה.
בשנת תשנ"ד נשא את[דרושה הבהרה] בתו של הרב אליהו סויסה, לאחר נישואיו למד בכולל של הרב יוסף בר-שלום רבה של בת ים ואצל הרב הלל הלוי מחבר ספר משפטי הלוי, וקיבל סמיכה לדיינות מהרבנות הראשית. לאחר מכן שימש כדיין בבית הדין הפרטי של הרב שלמה בן שמעון בחולון - הוראה ומשפט.
תפקידים

בגיל 37 נבחר לכהן כדיין בבתי הדין הרבניים. בתחילה כדיין באשדוד. לאחר מכן בפתח תקווה. ואחר פטירת אביו מונה לכהן כראש אבות בתי הדין בחיפה. מכהן בנוסף כרבה של קהילת מורשה בחיפה ועומד בנשיאות הכולל 'עמל התורה' בחריש. בפברואר 2025 התמנה במינוי זמני לחבר בית הדין הרבני הגדול.
הערות שוליים

↑  כפי המופיע במהדורה ראשונה
↑  ישי כהן, ‏שנה אחרי הפטירה: בנו של הרב שלמה שלוש מונה לראב"ד חיפה, באתר כיכר השבת, 25 באוקטובר 2015
↑  אברמי פרלשטין, בית הדין הרבני הגדול: הנשיא הורה על מינוי זמני של שישה דיינים, באתר בחדרי חרדים, 4 בפברואר 2025
↑  מועמד נוסף לרב העיר חיפה: הרב יצחק לוי, באתר כיכר השבת, ‏2020-07-14
↑  עדי לסקר-עורך ראשי, פרסום ראשון: נערכים לבחירות רב העיר חיפה » מוניציפלי » חדשות NWS, באתר NWS - חדשות הבמה הפתוחה, ‏2022-02-11
↑  חיפה: ש"ס קיבלה הבטחה לרב עיר ספרדי, באתר כיכר השבת, ‏2020-11-28
שמעון אליטוב

הרב שמעון גד אליטוב (י"ד באדר ה'תרצ"ז, 24 בפברואר 1937 – ג' בשבט ה'תשפ"ג, 25 בינואר 2023) היה רב המועצה האזורית מטה בנימין, חבר מועצת הרבנות הראשית, יו"ר ועדת רבנים וקהילות בתפוצות, חבר מועצת הנשיאות של "איחוד הרבנים במדינות האסלאם", מרבני חסידות חב"ד בירושלים ורבה של מבשרת ציון.
לקריאה נוספת

הרבי אחז אותי בידו, שבועון כפר חב"ד גיליון 889
הערות שוליים

↑  בסוף ימיו, הוסיפו לו את השם "חיים" כסגולה לאריכות ימים.
↑  הרבנות הראשית למען ההתיישבות, באתר www.myesha.org.il
↑  תמי גיל, הרבנות הראשית: הרב אליטוב במקום הראשון, באתר בחדרי חרדים, 23 בספטמבר 2008
↑  שאול כהנא, ‏לקראת הבחירות: הרב שמעון אליטוב ימלא את מקום רבני ירושלים, באתר כיכר השבת, 1 בספטמבר 2014
↑  שמעון אליטוב באתר GRAVEZ
| --- | --- |
בקרת זהויות :  NLI: 987007411182005171  VIAF: 38154921243463591595   WorldCat (עם VIAF): 38154921243463591595
גוגו אמבתה-רו

| --- | --- |

אמבתה-רו בפסטיבל הסרטים הבינלאומי בטורונטו, 2013
 לידה:  21 באפריל 1983 (בת 41) אוקספורד, הממלכה המאוחדת 
 שם לידה:  Gugulethu Sophia Mbatha 
 מדינה:  הממלכה המאוחדת 
 תקופת הפעילות:  מ-2004 
 מקום לימודים:  האקדמיה המלכותית לאמנות הדרמה (2004)  The Henry Box School 
 פרסים והוקרה:  חבר במסדר האימפריה הבריטית 
 http://gugumbatharaw.org/
 פרופיל ב-IMDb
 
גוּגוּלֶטוּ סופיה "גוּגוּ" אְמְבָּתָה-רוֹ, MBE (באנגלית: Gugulethu Sophia Gugu" Mbatha-Raw, MBE"; נולדה ב-21 באפריל 1983) היא שחקנית אנגלייה, חברת מסדר האימפריה הבריטית.
ביוגרפיה

נולדה בשם גוּגוּלֶטוּ סופיה אְמְבָּתָה-רוֹ באוקספורד, אנגליה, בתם של פטריק אמבתה, רופא מדרום אפריקה, ואנני רו, אחות לבנה ילידת אנגלייה. שמה הפרטי גוגו הוא קיצור של השם Gugulethu שפירושו בשפת זולו "הגאווה שלנו".
בצעירותה הצטרפה לתיאטרון הנוער הלאומי. לאחר מכן, בשנת 2001, עבר להתגורר בלונדון והחלה את לימודיה באקדמיה המלכותית לאמנות הדרמה אותם סיימה בשנת 2004.
קריירה

היא שיחקה במספר סדרות טלוויזיה בריטיות בהן "Vital Signs", "ספוקס", "דוקטור הו", "Bonekickers". במקביל שיחקה בהצגות בתיאטרון המלכותי במנצ'סטר. בשנים 2009–2010 שיחקה בתפקיד אופליה במחזה "המלט" שהוצג בברודוויי.
ב-2010 שיחקה בסדרת הטלוויזיה האמריקאית "סמויים" שיצר ג'יי ג'יי אברהמס לרשת NBC, ב-2011 בסרט הקולנוע "לארי קראון" בבימויו של טום הנקס וב-2012 בתפקיד הנשי הראשי בסדרת המסתורין של רשת FOX, "טאצ'", בתור העובדת הסוציאלית קליאה הופקינס.
ב-2013 שיחקה בתפקיד דיידו אליזבת בל בסרט הקולנוע "בל" וזכתה על תפקידה בפרס השחקנית הטובה ביותר בטקס פרסי הקולנוע הבריטי העצמאי ובהוקרות נוספות.
בשנת 2014 שיחקה בתפקיד הראשי בסרט "Beyond the Lights" וזכתה בפרס השחקנית המבטיחה ביותר בפסטיבל הסרטים הבינלאומי בשיקגו והייתה מועמדת לפרס באפט"א לקולנוע בקטגוריית השחקנית המבטיחה ביותר. בהמשך אותה שנה כיכבה במותחן העל-טבעי האמריקאי "אוד תומאס", לצד אנטון ילצ'ין.
בשנת 2015 שיחקה בסרט "עלייתה של ג'ופיטר" שנכתב ובוים בידי לאנה ולילי וצ'אוסקי, ושיחקה בתפקיד הנשי הראשי בסרט הדרמה "בלתי הפיך" שעוסק בסיפורו האמיתי של חוקר מקרי המוות בנט אומלו.
בשנת 2016 שיחקה בסרט "מדינת ג'ונס החופשית", במותחן הפוליטי של ג'ון מאדן "מיס סלואן"', ובמותחן "כל האמת" בכיכובו של קיאנו ריבס ושיחקה בתפקיד אורח בסדרות הטלוויזיה "מראה שחורה" ו"איזי"; שתיהן הפקות מקור של ענקית הסטרימינג נטפליקס. בשנת 2017 שיחקה בסרט הלייב-אקשן "היפה והחיה" בדמותה של המשררת פלומט; המהווה רימייק לסרט האנימציה בשם זה של וולט דיסני מ-1991.
בשנת 2018 הופיעה בסרטים "פרדוקס קלוברפילד" שכתב הישראלי לשעבר אורן עוזיאל, "אין לך תחליף" ובסרט הפנטזיה "קמט בזמן", שביימה אווה דוברני וכתבה ג'ניפר לי והוא מבוסס על הספר "קמט בזמן" מאת הסופרת מדלן ל'אנגל. בהמשך השנה היא גם הופיעה בסרט "Farming", סרטו הראשון כבמאי של השחקן אדוואלה אקינואויה-אגבאג'ה, בו גם השתתף כשחקן לצדם של קייט בקינסייל, ג'ון דגליש ואמבתה-רו.
בשנת 2019 שיחקה בסרטו של אדוארד נורטון "עיר יתומה", המבוסס על רומן באותו שם מאת ג'ונתן לת'ם. ב-2019 שיחקה בסדרה "תוכנית הבוקר", לצדן של ג'ניפר אניסטון וריס וית'רספון. בשנת 2020 שיחקה בדרמה הקומית "לא ממושמעות" לצד אנסמבל שחקנים ביניהם ג'סי באקלי, לזלי מנוויל וסוקי ווטרהאוס.
בשנת 2021 לוהקה לסדרת הטלוויזיה "לוקי" בשירות הסטרימינג דיסני+, כחלק מהיקום הקולנועי של מארוול.
חיים אישיים

ביוני 2017 מונתה אמבתה-רו כחברה במסדר האימפריה הבריטית, לאות הוקרה על תרומתה בתחום הדרמה במדינתה, ולשמה צורף התואר MBE‏ (Member of the Order of the British Empireׂ). המינוי הוענק לה במסגרת חגיגות יום ההולדת לאליזבת השנייה, מלכת הממלכה המאוחדת.
בשנת 2021, מונתה אמבתה-רו מונה להיות שגרירה עולמית של רצון טוב מטעם ארגון נציבות האו"ם לפליטים (UNHCR).